**Хилда Баръмова е новият заместник управляващ директор на Publicis Dialog България**

**София, 28.06.2022 г. -** Агенция [Publicis Dialog](https://publicis-dialog.bg/), част от водещата група за маркетингови комуникации в страната Publicis Groupe България, обяви назначението на Хилда Баръмова като заместник управляващ директор. Хилда ще отговаря за успешното развитие на клиентите, за подобряването на стратегическия и творчески продукт на агенцията, както и за вътрешнофирмената мотивация и експертиза на екипа и ще се отчита директно на Йордан Кумчев, управляващ директор на агенцията.

Хилда е част от Publicis Groupe България вече 14 години, като преминава през всички нива в Publicis Dialog - агенцията с фокус върху интегрирани комуникационни решения, потребителско изживяване, краткосрочни стратегически кампании и кампании в точката на продажба. Завършва магистратура със специалност „Маркетинг“ от Университета за национално и световно стопанство в София. Работила е с някои от големите марки на пазара като Coca-Cola и по-голяма част от портфолиото газирани и негазирани напитки на компанията, Visa Europe, Nestle, Microsoft, Philips, Avon, Molson Coors, Konica Minolta, GSK, Unicef, Zewa и други.

„*Започнах развитието си в агенция за директен маркетинг и заедно извървяхме пътя до агенция за интегрирани маркетингови решения. За мен е важно да не правим компромис с това, в което вярваме като визия и начин на работа. Екипното надграждане с компетенции има ключова роля за създаване на добавена стойност за марките, за които работим, и се надявам да продължим тази линия чрез качествено и ефективно обслужване, обвързано с данни и технологии.“* – споделя Хилда Баръмова, заместник управляващ директор на Publicis Dialog.

„*Поставили сме си амбициозни цели да бъдем водеща агенция, предлагаща високоефективни и измерими маркетингови решения, които водят до реални продажби за нашите клиенти и партньори. Залагаме на маркетинг на купувача (shopper marketing), бранд активации и цялостни комуникационни кампании, които са подплатени със силни творчески идеи. Богатият професионален опит на Хилда и безкомпромисното ѝ отношение към качеството, беше причината да ѝ се доверим, за да ускори и реализира нашите планове.*“ – споделя Йордан Кумчев, управляващ директор на Publicis Dialog, част от Publicis Groupe България.

Хилда притежава умения за стратегическо планиране, пазарни и конкурентни анализи, позициониране и развитие на продуктови марки, управление на проекти, кампании и екипи. Опитът и впечатленията, които натрупва по време на работата си в Корпус на мира и в няколко неправителствени организации, ѝ дават така важното за маркетинг бранша проникновение - създаването на истински и дълготрайни връзки, които са ключа към успеха.

**###**

**За Publicis Groupe – The Power of One**

**Publicis Groupe** е лидер в комуникациите в глобален план и в България и предлага цялостен модел на работа  – от стратегическо консултиране до ефективно изпълнение, съчетавайки маркетинг и дигиталната бизнес трансформация. Publicis Groupe партнира на клиентите в тяхното бизнес развитие, като осигурява централизиран достъп до експертизата на екипите и акцентира върху персонализираните и индивидуални маркетингови решения.

**Publicis Groupe България** обединява девет специализирани звена - Saatchi&Saatchi, Leo Burnett, Red Lion, Digitas, MSL, Publicis Dialog, Brandworks, Zenith и Starcom, които работят в областта на рекламата, връзките с обществеността, промоционален и събитиен маркетинг, маркетинг към купувача и комуникация на местата на продажба, стратегическо планиране и бизнес дизайн, дигитални маркетингови и бизнес решения, производство на аудиовизуални продукти, медийни стратегии и медийно планиране и купуване.

|  |
| --- |
| **За повече информация:**  |
| **Ива Григорова** | **Директор PR бизнес, MSL**  | **+ 359 887 917 267** |  Iva.grigorova@mslgroup.com  |
|  |  |  |  |